Pagalba ir konsultacijos bet kuriuo metu; Jeigu atsitiko įvykis kelyje, skambinkite bet kuriuo paros metu tel. (8 5) 2600 600 ir gaukite išsamios informacijos apie BTA draudimo paslaugas ir konsultacijas, kaip geriausiai elgtis įvykus įvykiui. Paskambinę minėtu telefonu, Jūs taip pat galite išsikviesti pagalbą į įvykio vietą. Techninė pagalba kelyje; Jeigu dėl netikėtai sugedusio automobilio negalite toliau tęsti kelionės, BTA pagalbos kelyje tarnyba Jums padės – iškvies specialistą, kuris nustatys gedimą ir atliks įmanomus remonto darbus kelyje: pakeisime ratą į rezervinį, esantį Jūsų automobilyje; užvesime automobilį, užvedimo laidų pagalba; pašalinsime automobilio apsaugos sistemos gedimus; atidarysime užblokuotas duris; atrakinsime užšalusias automobilio spyneles; atblokuosime automatinę pavarų dėžę; pašalinsime aušinimo sistemos problemas, papildysime aušinimo sistemą skysčiu; atliksime kitus smulkius remonto darbus, kuriuos galime atlikti kelio sąlygomis. Remonto darbus atliekame nemokamai. Už minėtiems darbams panaudotas medžiagas sumoka klientas. Įvykių skaičius Lietuvos Respublikos teritorijoje nėra ribojamas. Degalų pristatymas; Jeigu kelyje staiga pasibaigė degalai, skambinkite į BTA tel. (8 5) 2600 600 ir BTA pagalbos kelyje tarnyba Jums juos pristatys, kad galėtumėte nuvykti iki artimiausios degalinės. Degalus pristatome nemokamai, tačiau išlaidas už pristatytą kurą padengia klientas.   Automobilio transportavimas; Jeigu sugedus automobiliui negalite tęsti kelionės, o automobilio neįmanoma pataisyti vietoje, mes jį transportuosime iki artimiausio automobilių serviso arba Jūsų pageidaujamos vietos. Įvykių skaičius Lietuvos Respublikos teritorijoje be apribojimų.   Taksi paslaugos; Jeigu savo automobiliu negalite tęsti kelionės, o automobilių tarnyba evakuoja automobilį, mes nuvešime vairuotoją ir keleivius į nurodytą vietą. Paslaugos limitas - 100 eurų Paslauga teikiama tik tais atvejais, kai yra pasinaudojama ir transportavimo paslauga.   Automobilio saugojimas; Jeigu po techninio gedimo, incidento ar autoįvykio reikalinga Jūsų transporto priemonės apsauga, suorganizuosime jo saugojimą net iki 14 parų laikotarpiui. Ši paslauga teikiama tuo atveju, jeigu buvo suteikta ir automobilio transportavimo paslauga. Automobilio saugojimo paslaugai Lietuvoje nustatomas limitas iki 100 Eur.   Eismo įvykio deklaracijos pildymas; Jeigu patekai į nedidelį eismo įvykį ir pagal Kelių eismo taisykles privalai užpildyti eismo įvykio deklaraciją, skambink telefonu (8 5) 2600 600 - BTA specialistai pakonsultuos ir patars, kaip teisingai užpildyti deklaraciją.